Isyarat Jiwa (album)

**Isyarat Jiwa** ialah album studio kelima oleh penyanyi Malaysia, Liza Hanim. Ia dikeluarkan pada 29 Oktober 2001, oleh Suria Records, tujuh belas bulan selepas album studio keempatnya istimewa (2000). Album ini merupakan album terakhir beliau menggunakan khidmat Adnan Abu Hassan sebagai penerbit album.

Liza mula mengerjakan album itu pada Februari 2001, menyenaraikan penulis dan penerbit seperti Zulkefli Majid, Helen Yap, Adnan Abu Hassan, LY, Lan Laga, Alfa Booty Kesuma, Johan Nawawi dan Ajai. Dengan *Isyarat Jiwa*, Liza tidak menggunakan kitaran promosi tradisional yang dia gunakan untuk keluaran album sebelumnya. Dari segi muzik, album ini kebanyakannya pop, balada dan dance-pop. Ia digambarkan sebagai rekod paling peribadi Liza sehingga ketika itu, dengan kandungan liriknya mencerminkan kelemahan peribadi, kesedihan dan penafian, serta kebebasan dan pemerkasaan diri.

Album ini didahului oleh dua single: "Gelisah Mimpi" dan "Jatuh Cinta", kedua-duanya memulakan kerjaya di carta Muzik-Muzik ke-17, menjadi dua lagu nombor dua pertama Liza di Malaysia. "Gelisah Mimpi" dan "Kerana Terlalu Menyintaimu" telah dipilih sebagai runut bunyi filem KL Menjerit yang turut dibintangi oleh Liza sendiri. "Kerana Terlalu Menyintaimu" menjadi single ketiga pada hari pelancaran filem tersebut, memuncak di nombor dua di carta Muzik-Muzik ke-17.

Selepas pelancarannya, *Isyarat Jiwa* menerima pujian kritikal, dengan pujian atas kesepaduannya, produksi Liza sepanjang rekod. Dinamakan oleh beberapa penerbitan sebagai antara album pop terbaik 2001.

## Latar belakang dan perkembangan
Pada Mei 2000, Liza mengeluarkan album studio keempat Istimewa, yang menggambarkan tema yang lebih matang. Walaupun menjual lebih empat puluh ribu naskhah di Malaysia, ia dilihat sebagai *jualan buruk* berbanding usaha beliau sebelum ini. Selepas jelajah promosi Istimewa berakhir pada November tahun yang sama, Liza mengumumkan rehat selama lapan bulan. Pada April 2001, Liza telah menjalani uji bakat dalam filem KL Menjerit. Beliau pada asalnya menjalani uji bakat untuk peranan *Ayu*, namun dilihat pada personaliti yang ditampilkan pada waktu itu telah membawa beliau kepada tawaran untuk peranan *Linda*. Pada bulan Jun, beliau mendedahkan bahawa beliau telah mula mengerjakan album studio seterusnya.

## Rakaman dan pengeluaran
Untuk Isyarat Jiwa, Liza bekerja dengan penerbit terkenal seperti Zulkefli Majid, Helen Yap, Adnan Abu Hassan, LY, Lan Laga, Alfa Booty Kesuma, Johan Nawawi dan Ajai. Liza mula mengerjakan lagu untuk album ini selepas jelajah promosi Istimewa. Rakaman secara penuh album itu bermula pada Jun 2001.

## Muzik dan lirik
Menurut Berita Harian, Isyarat Jiwa menandakan perlepasan muzik untuk Liza. Daripada pop tradisional, album ini dapat menyaksikan beliau bukan klon sesiapa kerana penyampaiannya begitu tersendiri dan belum ada yang dapat meniru suaranya yang manja tetapi lantang itu. Norhadiani Baharom dari Harian Metro, berkata: "Tentang keseluruhan bunyi album, dia semakin berani membuka pekung didada, mendedahkan isi hatinya pada seluruh pendengar". Zul Husni Abdul Hamid dari Berita Minggu menyifatkan Liza mempertaruhkan kelunakan vokalnya untuk berdiri kukuh dan bunyi rekod itu sebagai "campuran berani balada dan pop muzik tarian", manakala Eleona Mohd Kamal dari Berita Minggu melahirkan pandangan "campuran pop tarian, R&B dan balada". Abie dari Harian Metro menyatakan bahawa penyampaian Liza untuk lagu-lagu sentimental memang dikenali, ada gaya tersendiri. Malah, albumnya sebelum ini juga baik, termasuk Istimewa yang memuatkan lagu "Andainya Aku Bersuara". Ellyna dari Berita Minggu menganggap karya *Isyarat Jiwa*, *Ku Menanti* merupakan lagu terbaik, balada yang sentimental dan keasyikan lirik puitis dibantu dengan penghayatan yang mendalam sehingga menyebabkan dia berada di puncak antara penyanyi pop wanita terbaik." Menurut SYA dari Berita Minggu, Liza semakin menampakkan kematangannya bukan saja dari segi vokal, tetapi juga lagu dan imej yang hendak ditonjolkan.

Isyarat Jiwa dibuka dengan "Kerana Terlalu Menyintaimu", yang mempamerkan bunyi yang menarik dan penuh emosi. Lagu kedua, "Jatuh Cinta", ialah lagu pop tarian yang mengandungi unsur-unsur muzik pop dan R&B, dan menampilkan instrumentasi yang pelbagai. Lagu ini dibuka dengan intro lisan di mana Liza menyebut baris "Ku Jatuh Cinta". Lagu itu mempunyai rentak yang meresap dan menampilkan vokal yang menyerlah daripada Liza. "Gelisah Mimpi" digambarkan sebagai lagu paling terbaik dalam rekod itu. Bermula dengan pengenalan biola yang mengiringi vokal bernafas Liza, yang dibina daripada lembut kepada kuat sepanjang lagu. Dalam lagu itu, Liza memperincikan perjuangan emosi yang dialami oleh wanita, ianya dapat dilihat pada baris Liza menyanyi: "Berkejaran bintang di lautan nafas kesesakan membilang rindu dendam jangan hilang punca" dan "Bercerita pada isi alam pedihnya percintaan mengapa aku rela merayu bercanda".

## Singles
"Gelisah Mimpi" dikeluarkan sebagai single utama dari *Isyarat Jiwa* pada 24 September 2001. Terlebih dahulu lagu itu telah di pra dengar di radio pada 7 September 2001. Video muzik itu dirakam pada pertengahan Ogos 2001 di Studio 2, Astro dan diarahkan oleh Hakim Amir. Lagu itu mendapat ulasan dan pujian kritis yang meluas. Ia merupakan single paling berjaya daripada album itu menjadi balada yang dipengaruhi secara klasik. Lagu yang ditulis oleh Alam Maya dan Aiman turut berfungsi sebagai runut bunyi untuk filem box-office 2002 KL Menjerit. "Gelisah Mimpi" telah mendahului carta di seluruh Malaysia, dan telah menjadi lagu khas Liza. "Gelisah Mimpi" mencapai kejayaan komersial, menduduki puncak carta di negara seperti Singapura. Memulakan kerjayanya di puncak carta Muzik-Muzik, menandakan single nombor satu keempat Liza di Muzik-Muzik. Ia juga mengungguli Carta Era dengan menduduki tangga kedua teratas. Melalui "Gelisah Mimpi", Liza berjaya memenangi Anugerah Juara Lagu pertamanya, untuk kategori *Vokal Terbaik* (2002), dan sering dirujuk sebagai salah satu persembahan yang terbaik darinya. Liza merupakan pemenang sulung bagi kategori tersebut.

"Jatuh Cinta" telah dikeluarkan sebagai single kedua dari *Isyarat Jiwa* pada 7 Januari 2002. Lagu itu telah ditulis oleh Haslan Hussain dan Helen Yap. Video muzik untuk single lagu itu telah dirakamkan pada pertengahan Disember 2001 di Kuala Lumpur. Lagu itu telah disiarkan ke stesen radio pada 12 Disember 2001. Ia mendapat ulasan bercampur-campur daripada pengkritik muzik; sesetengah merasakan ia adalah trek pop tarian yang kuat, manakala yang sebahagian lain merujuknya sebagai hambar dan mengecewakan. Ia mencapai kejayaan komersial di Malaysia, mencapai kedudukan dua teratas dalam carta Muzik-Muzik, sambil mengungguli di Carta Era dengan memuncak pada nombor sembilan. Lagu itu terkandas di peringkat Separuh Akhir Muzik Muzik 17 (2002) dan tidak berjaya mara ke peringkat Anugerah Juara Lagu (2002).

"Kerana Terlalu Menyintaimu" dikeluarkan sebagai single ketiga dari *Isyarat Jiwa* pada 1 April 2002. Ia telah disiarkan ke stesen radio pada 27 Februari 2002 serta mendapat ulasan dan pujian kritis yang meluas. Melalui kejayaan komersial, ia memuncak pada tangga lima teratas di Malaysia, sambil mencapai puncak carta di Singapura. Video muzik iringannya, dirakamkan di Sibu Island Resort pada awal Februari 2002. Lagu yang ditulis oleh Hani MJ dan Adnan Abu Hassan turut berfungsi sebagai runut bunyi kedua untuk filem box-office 2002 KL Menjerit.

## Tenaga kerja

*Tan Su Loke - penerbit eksekutif
*Adnan Abu Hassan - penerbit
*Helen Yap - penerbit
*LY - penerbit
*Wong - penerbit
*Lan Laga - penerbit
*Zulkefli Majid - penerbit 
*Ajai - penerbit
*Alfa Booty Kesuma - penerbit
*Johan Nawawi - penerbit
*Jason Foo - penyelaras produksi
*Zulkefli Majid - koordinator A&R
*Bard - pengurus promosi
*Ariffin - unit promosi
*Shahrin - unit promosi 
*Azmi - unit promosi
*Rahayu - unit promosi
*Sabariah - unit promosi (Singapura)
*Vincent - jurutera
*Koh - jurutera
*Wong - jurutera
*Pro Recording Studio (Cheras Perdana) - studio rakaman
*Eye Piece Studio - fotografi
*Nurul - imej & solekan
*Le Cleo Collection - penaja pakaian
*AS Design & Print - konsep cover

## Senarai runut

## Anugerah dan pencalonan

## Kedudukan carta
**Single**

## Sejarah keluaran

## Rujukan